|  |  |
| --- | --- |
| Numri i lëndës: | 2018:017213 |
| Datë: | 12.11.2020 |
| Numri i dokumentit: | 01268307 |

**P.nr.768/18**

**NË EMËR TË POPULLIT**

**GJYKATA THEMELORE PRIZREN- DEPARTAMENTI I PËRGJITHSHËM, DIVIZIONI PENAL,** gjyqtarja e vetme gjykuese Sadije Selmani, me procesmbajtësen Luljeta Luboteni-sekretare juridike pranë kësaj gjykate, në lëndën penale kundër të akuzuarve D. B. nga Prizreni, me numër personal ...., për shkak të veprës penale, vjedhje e rëndë nga neni 327 par.1 nën par.1.1 të KPK-së dhe R. K. nga P...., me numër personal ....., për shkak të veprës penale blerja, pranimi ose fshehja e sendeve të përfituara me kryerjen e veprës penale nga neni 345 par.2 të KPRK, të akuzuar sipas aktakuzës së Prokurorisë Themelore në Prizren-Departamenti i Përgjithshëm PP/II.nr.418-11/18 të datës 17.05.2018, pas mbajtjes së seancës publike të shqyrtimit fillestar, në prezencën e Prokurorit të Shtetit-Beqë Shala dhe të akuzuarve, me dt.05.11.2020, mori dhe publikisht shpalli, ndërsa me dt.12.11.2020 përpiloi, këtë:

**A K T GJ Y K I M**

**Të akuzuarit:**

**1. D. B.,** nga i ati B. dhe e ëma M., e vajzërisë B., i lindur me ..., në Prizren, ku edhe jeton në rr.” ”, nr......, ka të kryer shkollën fillore, i papunë, i pa martuar, i gjendjes së dobët ekonomike, shqiptar, shtetas i Republikës së Kosovës.

**2. R. K.,** nga i ati Z. dhe e ëma K., e vajzërisë K., i lindur me ....., në fshatin ...., Komuna e Prizrenit, tani jeton në ... në rr.”......”, p.nr, ka të kryer shkollën fillore, punëtor, i martuar, i ati i dy fëmijëve, gjendjes së dobët ekonomike, shqiptar, shtetas i Republikës së Kosovës.

**JANË FAJTOR**

I akuzuari D. B.,

Se me datë ....., në orë të pavërtetuar, në rrugën “...”, saktësisht në shtëpinë e të dëmtuarit Sh. K., i akuzuari me qëllim që vetes ti sjellë dobi pasurore të kundërligjshme, duke shfrytëzuar mos prezencën e askujt në shtëpi, vepron në atë mënyrë që me përdorimin e forcës fizike, e hap dritaren e shtëpisë, nga e cila hyn brenda dhe pas kontrollimit të shtëpisë, në dhomën e shtëpisë merr 1 (një) televizor me ngjyrë të zezë dhe pastaj pa u vërejtur nga askush largohet nga vendi i ngjarjes, ndërsa televizorin e lartcekur ia shet të akuzuarit R.K. në shumën prej 40 € (dyzetë) euro.

**Këso dore ka kryer veprën penale vjedhje e rëndë nga neni 327 par.1 nën par.1.1 të KPK-së.**

I akuzuari R. K.,

Se me datë dhe kohë të papërcaktuar, në Prizren, blen nga i akuzuari D. B. 1(një) televizor të markës “S.”, në shumën prej 40 € (dyzetë) euro, çmim ky jo real për këtë lloj sendi, e për të cilin ka mundur të dijë se është përfituar me kryerjen e veprës penale , e të cilin send i akuzuari e ka vjedhur në shtëpinë e të dëmtuarit Sh.K.

**Këso dore ka kryer veprën penale blerja, pranimi ose fshehja e sendeve të përfituara me kryerjen e veprës penale nga neni 345 par.2 të KPK-së.**

Andaj gjykata në kuptim të nenit të lartëcekur dhe neneve 4, 6, 7, 17, 38, 39, 40, 43, 46 par.1 nënpar.1.1, 47, 48, 49, 69, 71 të KPK-së dhe nenit 365 të KPPK-së, të akuzuarve u shqipton:

Të akuzuarit D.B.,

**DËNIMIN ME GJOBË**

Në shumë prej 300 € (treqindë euro), të cilën shumë duhet ta paguaj në afat prej 15 ditësh, nga dita e plotfuqishmërisë së këtij aktgjykimi, e nëse i akuzuari nuk dëshiron ose nuk mund ta paguaj dënimin me gjobë, i njëjti do të zëvendësohet me dënim me burgim, ashtu që një ditë burgim llogaritet me njëzet (20) euro gjobë, respektivisht pesëmbëdhjetë (15) ditë burgim.

**DËNIMIN ME KUSHT**

Duke ia vërtetuar dënimin me burgim në kohëzgjatje prej 1 (një) vitii cili dënim nuk do të ekzekutohet nëse i akuzuari brenda afatit të verifikimit prej 2 (dy) vitesh, nga plotfuqishmëria e këtij aktgjykimi nuk kryen ndonjë vepër tjetër penale.

Të akuzuarit R. K.,

**DËNIMIN ME KUSHT**

Duke ia vërtetuar dënimin me burgim në kohëzgjatje prej 3 (tre) muajshi cili dënim nuk do të ekzekutohet nëse i akuzuari brenda afatit të verifikimit prej 1 (një) viti, nga plotfuqishmëria e këtij aktgjykimi nuk kryen ndonjë vepër tjetër penale.

Obligohen të akuzuarit D. B. dhe R. K. që në emër të paushallit gjyqësor të paguajnë secili veç e veç shumën prej nga 20 euro, dhepër programin e kompenzimit të viktimave të krimit secili veç e veç shumën prej nga 30 euro, të gjitha këto në afat prej 15 ditësh nga dita e plotfuqishmërisë së këtij aktgjykimi, nën kërcënimin e përmbarimit të dhunshëm**.**

I dëmtuari Sh. (S.) K. nga Prizreni, rr.””, p.nr., për realizimin e kërkesës pasurore juridike udhëzohet në kontest civil.

**A r s y e t i m**

Prokuroria Themelore në Prizren-Departamenti i Përgjithshëm, ka paraqitur aktakuzën PP/II.nr.418-11/18 të datës 17.05.2018, kundër të akuzuarve D. B nga Prizreni, për shkak të veprës penale, vjedhje e rëndë nga neni 327 par.1 nën par.1.1 të KPK-së dhe R. K. nga P.., për shkak të veprës penale blerja, pranimi ose fshehja e sendeve të përfituara me kryerjen e veprës penale nga neni 345 par.2 të KPRK.

Gjykata në shqyrtimin fillestar në prezencën e palëve pasi që u lexua aktakuza nga ana e prokurorit të shtetit, i shpalosi dhe bëri prezantimin e të gjitha provave materiale në të cilat mbështetet aktakuza e parashtruar ndaj të akuzuarve. Të akuzuarit D. B. dhe R. K., pas kësaj deklaruan se kan kuptuar aktakuzën, nuk i kundërshtojnë provat materiale dhe se pranojnë fajësinë për veprën penale të cilat u vihen në barrë sipas aktakuzës së PTH-së në Prizren.

Prokurori i shtetit Beqë Shala në fjalën përfundimtare ka deklaruar se nga vetë pranimi i fajësisë nga ana e të pandehurve si dhe fakteve dhe provave vërtetohet se të njëjtit kanë kryer veprat penale të cilat u vihen në barrë duke propozuar që të njëjtit të shpallen fajtor dhe të dënohen sipas ligjit për të cilat, e si rrethana lehtësuese gjatë vendosjes mbi dënimin të merë parasysh pranimin e fajësisë nga të akuzuarit si dhe kthimin e sendit gjegjësisht televizorin të dëmtuarit.

I akuzuari D. B. në fjalën përfundimtare ka deklaruar se ndjen keqardhje për veprën penale të kryer dhe ka premtuar se në të ardhmen nuk do të përsërisë veprime kundërligjore.

I akuzuari R. K. në fjalën përfundimtare ka deklaruar se ndjen keqardhje për rastin, është hera e parë që bie ndesh me ligjin dhe ka premtuar se në të ardhmen nuk do të kryej veprime kundërligjore.

Gjykata në shqyrtimin fillestar nga pranimi i fajësisë dhe provat materiale në shkresat e lëndës, ka vërtetuar këtë gjendje faktike:

Në tërësi u vërtetua se i akuzuarit D. B., me datë ......, në orë të pavërtetuar, në rrugën “.....”, saktësisht në shtëpinë e të dëmtuarit Sh. K., i akuzuari me qëllim që vetes ti sjellë dobi pasurore të kundërligjshme, duke shfrytëzuar mos prezencën e askujt në shtëpi, vepron në atë mënyrë që me përdorimin e forcës fizike, e hap dritaren e shtëpisë, nga e cila hyn brenda dhe pas kontrollimit të shtëpisë, në dhomën e shtëpisë merr 1 (një) televizor me ngjyrë të zezë dhe pastaj pa u vërejtur nga askush largohet nga vendi i ngjarjes, ndërsa televizorin e lartcekur ia shet të akuzuarit R. K.në shumën prej 40 € (dyzetë) euro.

Po ashtu në tërësi u vërtetua se i akuzuarit R. K., me datë dhe kohë të papërcaktuar, në Prizren, blen nga i akuzuari D. B.1(një) televizor të markës “”, në shumën prej 40 € (dyzetë) euro, çmim ky jo real për këtë lloj sendi, e për të cilin ka mundur të dij se është përfituar me kryerjen e veprës penale , e të cilin send i akuzuari e ka vjedhur në shtëpinë e të dëmtuarit Sh. K.

Gjykata gjendjen e këtillë faktike e ka vërtetuar nga vet pranimi i fajësisë nga të akuzuarit D. B. dhe R. K, të cilët në shqyrtimin fillestar vullnetarisht kanë pranuar fajësinë, andaj edhe gjykata nuk ka administruar provat. Gjykata sipas detyrës zyrtare ka gjetur se nuk ekziston ndonjë provë e pa pranueshme, po ashtu në tërësi është vërtetuar se të akuzuarit, kanë kuptuar natyrën dhe pasojat e pranimit të fajësisë për veprat penale të cila u vihen në barrë dhe ky pranim është bërë pa kushtëzim dhe vullnetarisht nga ana e tyre, se pranimi i fajësisë mbështet në fakte dhe prova të çështjes që përmban aktakuza dhe se të akuzuarit prej fillimit të hetimeve e gjerë në këtë shqyrtim kan qenë të njoftuar me të gjitha provat materiale, të cilat i ka paraqitur përfaqësuesi i aktakuzës dhe të cilat asnjëherë nuk i kanë kundërshtuar dhe se aktakuza nuk përmban asnjë shkelje të qartë ligjore ose gabime faktike.

Gjykata nga të cekurat më lartë ka ardhur në përfundim se në veprimet e të akuzuarve formohen të gjitha elementet e qenies së veprës penale të përshkruar si në shqiptim të këtij aktgjykimi dhe për këtë ka vendosur që të akuzuarit ti shpall fajtor dhe ti gjykoj në bazë të ligjit, e më parë duke vërtetuar përgjegjësinë penale juridike të tyre.

Gjatë marrjes së vendimit mbi llojin dhe lartësinë e dënimit, gjykata ka vlerësuar të gjitha rrethanat lehtësuese dhe rënduese të parapara si në nenin 69 të KPK-së të cilat ndikojnë në zgjedhjen e llojit dhe lartësisë së dënimit. Gjykata në rastin konkret gjeti se kemi të bëjmë me rrethana posaçërisht lehtësuese ndaj të akuzuarve, në pajtim me nenin 71 të KPK-së për zbutjen e dënimit, të cilat tregojnë se qëllimi i dënimit mund të arrihet edhe me shqiptimin e dënimit më të butë, duke pasur parasysh pranimin e fajësisë nga ana e të dy të akuzuarve, që në fillim të procesit gjyqësor, keqardhjen e shprehur dhe pendimin e tyre, si dhe faktin se të dëmtuarit i është kthyer sendi gjegjësisht televizori i tij. Kështu që duke mos gjetur rrethana rënduese gjykata ka ardhur në përfundim se me dënimet e shqiptuara, do të arrihet efekti dhe qëllimi i dënimit dhe këto dënime të shqiptuara sipas bindjes së gjykatës janë në proporcion me peshën e veprave penale të kryera dhe me rrethanat personale të cilat i posedojnë të akuzuarit me bindje se dënimet e tilla do të ndikojnë mjaftueshëm tek të akuzuarit që në të ardhmen të përmbahen nga veprimet e tilla inkriminuese.

Vendimi mbi kërkesën pasurore juridike është marrë konform nenit 463 par.2 të KPK-së.

Vendimi mbi shpenzimet e procedurës penale, është marrë konform nenit 450 dhe 453 par.1 të KPP-së.

Vendimi për kompenzimin e viktimave të krimit është marrë në kuptim të nenit 39 parag.3 pika 1 të Ligjit nr.05/L-036.

Me sa u tha më lartë u vendos si në dispozitiv të këtij aktgjykimi.

**GJYKATA THEMELORE PRIZREN**

**DEPARTAMENTI I PËRGJITHSHËM, DIVIZIONI PENAL**

**2018:017213, 05.11.2020**

**Procesmbajtësja Gjyqtarja e vetme gjykuese**

**Luljeta Luboteni Sadije Selmani**

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të të njëjtit, Gjykatës së Apelit në Prishtinë, nëpërmjet kësaj Gjykate Themelore.